*ČÍSLOVKY – previerka pre 7. ročník*

 

1. **Číslovky prepíš do zošita slovom:**

Najvyššia budova v Bangkoku, hlavnom meste Thajska, je vyššia ako 300 metrov. Pre verejnosť bola otvorená pred 17 rokmi. Na 88 poschodiach sú prevažne hotelové izby. Do najvyššieho poschodia vedie 2 060 schodov a vyjsť po nich pešo by trvalo viac ako 1 hodinu. Vonkajší bazén je na 20. poschodí. Vstupenka na vyhliadkovú otáčajúcu sa terasu, ktorá je na 84. poschodí, spolu s večerou v reštaurácii na 78. poschodí stojí 1000 bahtov, čo je okolo 27 eur.

1. **Roztrieď číslovky do 2 skupín na určité a neurčité.**

Do siedmej triedy chodí len štrnásť žiakov. Je to veľa či málo? Dvakrát si to skontroluj! Dvaja učitelia cestovali vo vlaku s niekoľkými deťmi. Mnoho ráz som o tebe pochyboval, ale poslednýkrát si ma presvedčil o svojej zodpovednosti. Trojnásobnou víťazkou v plávaní bola Martina Moravcová. Prosím si trochu soli.

1. **Roztrieď číslovky do 5 skupín na základné, skupinové, radové, násobné a druhové.**

desatoro, dva, trojaký, posledný, málo, dosť, šesťnásobný, štvrtý, dvoje, päťkrát, mnohoraký, tri razy, tretí, viacero

1. **Príklady aj s výsledkami napíš v tvare čísel.**
2. trinásťtisíc tristo mínus dvetisíc päťsto päťdesiat je..................................................
3. sedemsto plus dvestotisíc dvesto tridsaťšesť je........................................................
4. tridsaťšesť delené šiestimi je ..................................
5. päť krát dvadsaťpäť je ............................................
6. **Doplň i/í, y/ý. Číslovky napíš do zošita.**

Bol som v poradí ***piat\_*** . ***Druh\_*** boli až traja súťažiaci. Do letného jazykového tábora sa prihlásilo až ***sto***žiakov z našej školy. Jedn\_ hladné ústa sa zasýtili. Sedemdesiat\_ siedm\_ chlapci sa zúčastnili pretekov. Bol medzi prv\_m\_. ***Tisíc\_*** zákazník dostal darček. Blahoželali jej k trinást\_m narodeninám. ***Ôsm\_*** z ***desiat\_ch*** lekárov to potvrdili. Na našej planéte žije viac ako sedem ***m\_liárd*** ľudí.

1. **Urči vzory podčiarknutých čísloviek z 5. cvičenia.**